REGLAMENT DE RÈGIM INTERN DE L'INSTITUT UNIVERSITARI D'ELECTROQUÍMICA - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/324)
  + [Valencià](/va/acuerdo/324)






Selector de idioma

Leer

* [Español](/es/acuerdo/324)
* [Valencià](/va/acuerdo/324)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





REGLAMENT DE RÈGIM INTERN DE L'INSTITUT UNIVERSITARI D'ELECTROQUÍMICA[Butlletí Oficial Universitat d'Alacant](/ca/Publicacion)
==============================================================================================================================

Secretaria General

Butlletí Oficial Universitat d'Alacant





REGLAMENT DE RÈGIM INTERN DE L'INSTITUT UNIVERSITARI D'ELECTROQUÍMICA

Data d'aprovació
:   31/05/2006

Data de publicació
:   02/06/2006

Òrgan competent
:   Consell de Govern

Secció
:   DISPOSICIONS GENERALS

* [Ver acuerdo en formato **PDF**](/pdf.asp?pdf=324.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/324)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/324)
  + [Compartir acuerdo en 

    X](https://twitter.com/intent/tweet?via=UA_Universidad&text=REGLAMENT DE RÈGIM INTERN DE L'INSTITUT UNIVERSITARI D'ELECTROQUÍMICA&url=https://www.boua.ua.es/va/acuerdo/324)

**Títol:** REGLAMENT DE RÈGIM INTERN DE L'INSTITUT UNIVERSITARI D'ELECTROQUÍMICA

**Secció:** DISPOSICIONS GENERALS

**Òrgan:** Consell de Govern

**Data d'aprovació:** dimecres, 31 de maig de 2006

REGLAMENT DE RÈGIM INTERN DE L’INSTITUT UNIVERSITARI D’ELECTROQUÍMICA DE LA UNIVERSITAT D’ALACANT  
    
    
 ÍNDEX  
    
 TÍTOL PRELIMINAR  
 Art. 1. Naturalesa  
 Art. 2. Competències  
 Art. 3. Composició  
 Art. 4. Procediment i condicions d’incorporació a l’Institut Universitari d’Investigació  
 TÍTOL I: ÒRGANS DE L’INSTITUT UNIVERSITARI D’INVESTIGACIÓ  
 Art. 5. Òrgans de l’Institut Universitari d’Investigació  
 CAPÍTOL I: ÒRGANS COL·LEGIATS  
 SECCIÓ 1a: CONSELL D’INSTITUT UNIVERSITARI D’INVESTIGACIÓ  
                         Art. 6. Competències  
                         Art. 7. Composició  
                         Art. 8. Convocatòria d’eleccions   
                         Art. 9. Comissió Electoral  
                         Art. 10. Procediment electoral  
 SECCIÓ 2a: COMISSIÓ PERMANENT DEL CONSELL D’INSTITUT UNIVERSITARI D’INVESTIGACIÓ  
                         Art. 11. Competències  
                         Art. 12. Composició  
                         SECCIÓ 3a: FUNCIONAMENT DELS ÒRGANS COL·LEGIATS  
 Art. 13. Règim de sessions del Consell d’Institut Universitari d’Investigació  
 Art. 14. Règim de sessions de la Comissió Permanent del Consell d’Institut Universitari d’Investigació  
                         Art. 15. Règim jurídic i funcionament dels òrgans col·legiats  
             CAPÍTOL II: ÒRGANS UNIPERSONALS  
 SECCIÓ 1a: DIRECTOR DE L’INSTITUT UNIVERSITARI D’INVESTIGACIÓ  
                         Art. 16. Competències   
                         Art. 17: Elecció   
                         Art. 18. Mandat, remoció, nomenament i cessament  
 SECCIÓ 2a: SECRETARI DE L’INSTITUT UNIVERSITARI D’INVESTIGACIÓ  
                         Art. 19. Nomenament, substitució i cessament  
                         Art. 20. Funcions  
 TÍTOL II: MITJANS MATERIALS I HUMANS, PLA D’INVESTIGACIÓ I DOCÈNCIA  
 Art. 21. Pla d’investigació i docència  
 Art. 22. Mitjans materials  
 Art. 23. Gestió pressupostària  
 TÍTOL III: REFORMA DEL REGLAMENT  
 Art. 24. Reforma del Reglament  
 DISPOSICIÓ ADDICIONAL  
 DISPOSICIONS TRANSITÒRIES  
 Primera. Mandat dels membres del Consell d’Institut Universitari d’Investigació  
 Segona. Mandat del director de l’Institut Universitari d’Investigació  
 DISPOSICIÓ DEROGATÒRIA  
 DISPOSICIÓ FINAL  
    
    
    
    
 TÍTOL PRELIMINAR  
    
 Article 1. Naturalesa  
 L’Institut Universitari d’Investigació d’Electroquímica és l’òrgan dedicat a la investigació científica i tècnica en matèria d’Electroquímica Fonamental i Aplicada.  
    
 Article 2. Competències  
 Corresponen a l’Institut Universitari d’Investigació les competències següents:  
 a-      Promoure, desenvolupar i avaluar els seus plans i programes d’investigació.  
 b-      Organitzar i desenvolupar programes i estudis de postgrau i especialització, amb l’informe previ dels departaments en els quals s’integren les àrees de coneixement implicades en aquests programes o estudis.  
 c-       Fomentar l’especialització i l’actualització científica i tècnica.  
 d-      Proporcionar assesorament científic, tècnic i artístic a persones físiques o entitats públiques o privades en l’àmbit de les seues competències.  
 e-      Cooperar amb els altres òrgans de la Universitat en la realització de les seues funcions.  
 f-        Promoure contractes amb persones, universitats o entitats públiques o privades per a la realització de treballs de caràcter científic, tècnic o artístic, així com per al desenvolupament dels ensenyaments d’especialització o activitats específiques de formació.  
 g-      Promoure relacions permanents amb altres Institucions i Centres d’Investigació que emmarquen la seua activitat en el camp de l’Electroquímica o en àrees relacionades.  
 h-      Qualsevol altra comesa que els assignen les lleis, l’Estatut i els reglaments de la Universitat.   
    
 Article 3. Composició  
 Pertanyen a l’Institut Universitari d’Investigació:  
 a-      El personal docent i investigador doctor que s’incorpore a aquest, autoritzat pels diferents departaments universitaris.  
 b-      Els becaris d’investigació adscrits a l’Institut.  
 c-       Els investigadors propis contractats o assignats a aquest, d’acord amb les normes i convenis reguladors.  
 d-      L’alumnat matriculat en els seus ensenyaments.  
 e-      El personal d’administració i serveis adscrit a l’Institut.  
    
 Article 4. Procediment i condicions d’incorporació a l’Institut Universitari d’Investigació  
 La incorporació a l’Institut Universitari d’Investigació del personal docent i investigador es farà de la manera següent:  
 a-      Sol·licitud, que haurà d’acompanyar-se de l’autorització del departament i, si escau, de l’institut universitari d’investigació del qual el personal docent i investigador forme part en el moment de formular la sol·licitud. L’admissió de nou personal docent numerari es realitzarà a proposta de, al menys, dos membres del personal docent i investigador numerari de l’Institut. La sol·licitud d’admissió inclourà el currículum del sol·licitant.  
 b-      Aprovació, pel Consell d’Institut Universitari d’Investigació, que requerirà el vot favorable de, almenys, tres cinquenes parts dels seus membres.  
 c-       Comunicació al vicerector amb compentències en la matèria d’aquest acord.  
    
 TÍTOL I: ÒRGANS DE L’INSTITUT UNIVERSITARI D’INVESTIGACIÓ  
    
 Article 5. Òrgans de l’Institut Universitari d’Investigació  
 El govern, la representació i l’administració de l’Institut s’articula a través dels òrgans següents:  
 a-      Col·legiats:   
 §         El Consell d’Institut Universitari d’Investigació.  
 §         La Comissió Permanent del Consell d’Institut Universitari d’Investigació.  
 b-      Unipersonals:  
 §         El director de l’Institut Universitari d’Investigació.  
 §         El secretari de l’Institut Universitari d’Investigació.  
    
 CAPÍTOL I: ÒRGANS COL·LEGIATS  
    
 SECCIÓ 1a: CONSELL D’INSTITUT UNIVERSITARI D’INVESTIGACIÓ  
    
 Article 6. Competències  
 Corresponen al Consell d’Institut Universitari d’Investigació les competències següents:  
 a-      Elaborar i aprovar la proposta de Reglament de règim intern, així com la modificació d’aquest.  
 b-      Elegir i remoure, si escau, el director de l’Institut.  
 c-       Elegir i remoure, si escau, els representants de l’Institut en les diferents comissions de la Universitat.  
 d-      Participar en els procediments d’avaluació del personal docent i investigador.  
 e-      Participar en els procediments d’avaluació, certificació i acreditació de la Universitat que afecten les seues activitats.  
 f-        Aprovar la proposta de pressupost i la liquidació de comptes d’aquest.  
 g-      Establir les necessitats de personal i materials que siguen necessàries per al desenvolupament de les activitats de l’Institut, i gestionar els espais i mitjans materials de què dispose.  
 h-      Aprovar el pla d’actuació docent i investigadora i la memòria anual, abans de l’inici de cada curs acadèmic.  
 i-        Aprovar l’informe previ d’adscripció dels seus membres a altres instituts universitaris d’investigació, com també els informes sobre recepció de membres de altres departaments o instituts.  
 j-        Proposar programes i estudis de postgrau i especialització en matèries pròpies de l’Institut o en col·laboració amb altres departaments, instituts universitaris d’investigació o altres centres.  
 k-       Conèixer, coordinar i difondre les activitats investigadores dels membres de l’Institut.  
 l-        Fixar els criteris per a avaluar i supervisar, si escau, l’activitat investigadora dels seus membres.  
 m-    Conèixer, mitjançant l’informe del director, l’estat d’execució del pressupost assignat pel Consell de Govern de la Universitat.  
 n-      Qualsevol altra que li atribuïsca la normativa vigent.  
    
 Article 7. Composició  
 1.       El Consell d’Institut Universitari d’Investigació, òrgan de govern d’aquest, està format per:  
 a-      Tots els membres doctors adscrits.  
 b-      Un representant del personal d’administració i serveis destinat en el centre.  
 c-       Un representant dels becaris d’investigació adscrits.  
 d-      Un representant de l’alumnat matriculat en els ensenyaments de postgrau que, si escau, impartisca l’Institut.  
 2.       La part electiva del Consell d’Institut es renovarà cada dos anys, mitjançant eleccions convocades a aquest efecte pel director, d’acord amb el que dispose aquest Reglament i, en els aspectes no previstos, la normativa pròpia de la Universitat que siga d’aplicació.  
    
 Article 8. Convocatòria d’eleccions  
 1.       L’elecció dels representants es farà per sufragi universal, lliure, igual, directe i secret, es portarà a terme necessàriament dins el període lectiu i sense que puga coincidir amb els terminis de convocatòria d’exàmens ordinaris.   
 El sufragi és un dret personal i indelegable, admetent-se la possibilitat de vot anticipat.  
    
 2.       Cap persona podrà exercir el dret de sufragi actiu i passiu en més d’un cos i, si escau, circumscripció electoral. Els electors que pertanyen a més d’un hauran de comunicar a la Comissió Electoral, en el termini establit, l’adscripció a aquell en què vulguen exercir el seu dret de sufragi. En altre cas, la Comissió Electoral, d’ofici, adscriurà l’elector al cos i circumscripció menys nombrós d’entre els quals forme parte.  
 3.       Les eleccions seran convocades un mes abans de la finalització del mandat, en sessió del Consell d’Institut, durant la qual s’aprovarà el calendari electoral i es sortejaran els membres de la Comissió Electoral.  
 4.       El calendari electoral inclourà, almenys, les següents dates i terminis:  
 a-      Data d’exposició pública del cens electoral provisional.  
 b-      Termini de presentació de reclamacions contra el cens provisional.  
 c-       Data de publicació del cens definitiu.  
 d-      Termini de presentació de candidatures.  
 e-      Data de proclamació provisional de candidats.  
 f-        Termini de presentació de reclamacions contra l’acte de proclamació provisional de candidats.  
 g-      Data de proclamació definitiva de candidats.  
 h-      Termini d’exercici del vot anticipat.  
 i-        Data de la jornada de votació i horari.  
 j-        Data de proclamació provisional de candidats electes.  
 k-       Termini de presentació de reclamacions contra l’acte de la proclamació provisional de candidats electes.  
 l-        Data de proclamació definitiva de candidats electes.  
 5.       La convocatòria d’eleccions, juntament amb el calendari electoral, es farà pública en els taulers d’anuncis de l’Institut Universitari d’Investigació i, si escau, en la pàgina web, i serà remesa al Consell d’Alumnes.  
    
 Article 9. Comissió electoral  
 1.       La Comissió Electoral estarà formada per un professor doctor pertanyent als cossos docents universitaris, que exercirà de president, un membre del personal d’administració i serveis, que serà el secretari, i un estudiant, que actuarà com a vocal, tots ells adscrits a l’Institut.  
 Els membres de la Comissió Electoral, així com els seus suplents, seran designats mitjançant sorteig públic celebrat en el Consell d’Institut.   
 2.       Els membres de la Comissió Electoral són inelegibles, excepte renúncia. En aquest cas seran substituïts pel membre suplent que corresponga.  
 Quan hi haja impossibilitat manifesta de substitució entre els integrants d’un determinat col·lectiu, el director de l’Institut podrà variar la composició de la Comissió Electoral i fer un nou sorteig per a designar els nous membres.  
 3.       Les competències de la Comissió Electoral són:  
 a-      Publicar el cens provisional d’electors.   
 b-      Resoldre, si escau, les reclamacions contra el cens provisional i aprovar el cens definitiu.  
 c-       Proclamar provisionalment les candidatures presentades, una vegada comprovades les causes d’inelegibilitat.  
 d-      Resoldre, si escau, les reclamacions contra la proclamació provisional de candidats i fer-ne la proclamació definitiva.  
 e-      Constituir-se en mesa electoral, el dia fixat per a l’acte de la votació.   
 f-        Proclamar provisionalment els candidats electes.  
 g-      Resoldre, si escau, les reclamacions contra la proclamació provisional de candidats electes i fer-ne la proclamació definitiva.  
 h-      Interpretar i aplicar la normativa electoral i qualsevol altra que es derive d’aquesta que siga procedent per a l’adequat desenvolupament dels procediments electorals.  
 4.       La Comissió Electoral tindrà la seua seu en la secretaria de l’Institut, on es remetran les consultes i reclamacions dirigides.  
 5.       Els acords de la Comissió Electoral s’adoptaran per majoria simple. El quòrum necessari per a la constitució de la Comissió Electoral requerirà la presència d’almenys dos dels seus membres.  
 6.       Els acords de la Comissió Electoral són recurribles en alçada davant el rector de la Universitat d’Alacant.  
 7.       Finalitzat el procés electoral, la Comissió Electoral remetrà a la secretaria de l’Institut tota la documentació derivada perquè l’arxive i la custodie.  
    
 Article 10. Procediment electoral  
 1.       Els membres de la Comissió Electoral, titulars i suplents, es reuniran abans de l’inici de la votació per a constituir-se en mesa electoral. Els suplents substituiran els seus respectius titulars en cas d’absència d’aquests.  
 Si per incompareixença d’alguns dels membres de la mesa electoral no fòra possible constituir-la, aquells que es troben presents podran designar les personas més idònies, i sempre que siga possible dins del mateix col·lectiu, per a garantir el bon desenvolupament de l’elecció, o encomanar aquesta designació al director de l’Institut.  
 2.       Quan el nombre de representants a elegir siga igual o superior al d’electors, els integrants del col·lectiu en el qual es donen aquestes circumstàncies seran proclamats, per la Comissió Electoral, membres del Consell d’Institut.  
 3.       Quan el nombre de candidatures presentades siga igual o inferior al nombre de representants a elegir, no serà necessari fer la votació, i seran proclamats com a membres del Consell d’Institut aquests candidats.  
 4.       Quan dos o més candidats obtinguen el mateix nombre de vots, es donarà preferència per a proclamar-lo com a membre del Consell d’Institut Universitari d’Investigació al candidat que porte més temps vinculat a la Universitat d’Alacant al cos electoral pel qual ha presentat la seua candidatura. En el cas de l’alumnat, serà elegit el de major edat.  
 5.       La sol·licitud de candidatures, com qualsevol altre document o reclamació en relació al procés electoral, es presentarà davant la Comissió Electoral, a través del Registre de la Universitat d'Alacant.  
 6.       Les llistes provisionals del cens electoral hauran de ser publicades per la Comissió Electoral. Aquesta publicació es farà respectant la normativa de protecció de dades de caràcter personal. El cens electoral podrà ser impugnat davant la Comissió Electoral durant el període d'exposició pública d'aquest que, en cap cas, serà inferior a quatre dies lectius. Així mateix, en el termini màxim de huit dies lectius des d'aquesta publicació, la Comissió Electoral publicarà el cens electoral definitiu.  
 7.       Les candidatures podran presentar-se en el termini de quatre dies lectius, comptadors des de l'endemà de la publicació de les llistes definitives del cens electoral.  
 8.       Si escau, la Comissió Electoral cridarà els sol·licitants perquè subsanen errors o completen la documentació presentada. Si no ho fan en el termini que la Comissió Electoral atorgue, que no podrà ser superior a quatre dies lectius, la candidatura no serà admesa. Una vegada finalitzat el termini, la comissió electoral proclamarà els candidats, d'acord amb l'article següent.  
 9.       La Comissió Electoral competent, una vegada comprovades les condicions per a ser elegit dels sol·licitants, proclamarà provisionalment les candidatures en un termini que no podrà excedir de cinc dies lectius, comptadors des de la finalització del termini de presentació de candidatures.  
 10.   La Comissió Electoral publicarà la llista provisional de candidatures als taulers d'anuncis de l’Institut Universitari. Les reclamacions contra les llistes han de presentar-se dins dels dos dies lectius següents al de la  publicació d'aquestes. El termini per a resoldre les reclamacions serà de dos dies lectius, conformement al calendari electoral.  
 11.   Una vegada resoltes les possibles reclamacions que s'hagen presentat, la Comissió Electoral procedirà immediatament a proclamar definitivament les candidatures. La llista definitiva de candidatures es farà pública en els mateixos termes previstos en l'apartat anterior.  
 12.   Els membres de les Comissions Electorals, titulars i suplents, es reuniran abans de l'inici de la votació, per tal de constituir la Mesa Electoral. Els suplents substituiran els titulars respectius en cas d'absència d'aquests.  
 13.   Si per incompareixença d'alguns dels membres de la Mesa Electoral no fóra possible la  constitució d'aquesta, els membres presents podran designar lliurement les persones idònies del mateix col·lectiu, sempre que fóra possible, per a garantir el bon desenvolupament de l'elecció o encomanar aquesta designació al Director de l’Institut Universitari.  
 14.   La Comissió Electoral determinarà el model oficial de sobre i les paperetes de votació, assegurant la seua disponibilitat per a l’exercici del dret de sufragi.  
 15.   Cada elector només podrà votar un candidat.  
 16.   L'horari de la votació serà el que determine la Comissió Electoral i, en tot cas, comprendrà dues hores com a mínim. Els electors acreditaran la seua identitat, per a exercici del dret al vot, presentant el DNI, el passaport, el permís de conduir o la targeta d'identificació universitària (TIU). Una vegada identificat l'elector, la Mesa comprovarà que està inclòs en el cens corresponent i es procedirà a la votació.  
 17.   L'elector que vulga emetre el seu vot de forma anticipada haurà de fer-ho en els terminis previstos en el calendari electoral. L’emissió del vot anticipat exclou el dret a fer-ho presencialment.  
 18.   L’elector sol·licitarà exercir el seu dret a vot anticipat a la Comissió Electoral, a través de la Secretaria de l’Institut. Una vegada comprovada la identitat de l’elector, el president de la Comissió Electoral expedirà a l’elector una certificació de la seua inscripció en el cens corresponent, un sobre gran, un altre de menut i la/les papereta/es de votació.  
 19.   L'elector, dins del termini establit a aquest efecte en el calendari electoral, introduirà la papereta en el sobre menut, i aquest, juntament amb la certificació d’inscripció en el cens, al seu torn, en el sobre gran. El sobre gran, signat pel revers, serà dirigit al president de la Comissió Electoral a través de la secretaria de l’Institut.  
 20.   Una vegada acabat el període de votació i realitzada l’oportuna anotació de vot en el cens, el president de la Mesa Electoral obrirà el sobre gran dels vots emesos de forma anticipada i dipositarà el sobre menut dins de l’urna, procedint seguidament a mesclar els distints vots abans d’obrir l’urna per a l’escrutini.  
 21.   En acabar la votació, començarà l'escrutini, que serà públic.  
 22.   En acabar el recompte, el president de la mesa preguntarà si hi ha alguna protesta a fer contra l'escrutini. Les protestes es resoldran per majoria dels membres de la mesa. En cas d'empat, decideix el vot del president. Immediatament, el president anunciarà en veu alta el resultat de la votació, especificant per cada col·lectiu, el nombre de votants i el de vots nuls, blancs i els obtinguts per cada candidat.  
 23.   Els resultats del recompte, així com les reclamacions i protestes formulades i les resolucions de la mesa sobre aquestes, es reflectiran en l'acta de la sessió i escrutini. Una còpia de l'acta es lliurarà als candidats que ho sol·liciten i una altra es col·locarà en la part exterior del local electoral.  
    
    
 24.   Les paperetes a les quals s'haguera negat validesa o que hagen sigut objecte d'alguna reclamació, hauran d'unir-se a l'acta de la sessió i escrutini, per a ser lliurades a la Secretaria de l’Institut. Les altres paperetes extretes de les urnes per a fer el recompte es dipositaran, així mateix, en la Secretaria corresponent perquè, en el seu moment, siguen destruïdes.  
 25.   Dins de les vint-i-quatre hores següents al tancament de les urnes, la Comissió Electoral corresponent, a la vista de les actes, proclamarà provisionalment els resultats de les eleccions, i els publicarà en els taulers d'anuncis de l’Institut.  
 26.   En fer la proclamació provisional de resultats, dins dels dos dies lectius següents, els candidats podran presentar reclamacions davant la Comissió Electoral corresponent. La Comissió Electoral resoldrà les reclamacions en el termini de dos dies lectius i proclamarà de forma definitiva els elegits.  
     
 SECCIÓ 2a: COMISSIÓ PERMANENT DEL CONSELL D’INSTITUT UNIVERSITARI D’INVESTIGACIÓ  
    
 Article 11. Competències  
 Les competències de la Comissió Permanent seran les que li delegue el Consell d’Institut Universitari d’Investigació. No seran delegables les establides en els apartats a), b), c) f) i j) de l’article 6 d’aquest Reglament.  
    
 Article 12. Composició  
 La Comissió Permanent del Consell d’Institut Universitari d’Investigació estarà formada per:  
 §         El director de l’Institut Universitari d’Investigació  
 §         El secretari de l’Institut Universitari d’Investigació  
 §         Un representants dels membres doctors adscrits, elegits per i entre ells.  
 §         El representant dels becaris d’investigació adscrits.  
 §         El representant dels estudiants, si escau.  
 §         El representant del personal d’administració i serveis.  
    
 SECCIÓ 3a: FUNCIONAMENT DELS ÒRGANS COL·LEGIATS  
    
 Article 13. Règim de sessions del Consell d’Institut Universitari d’Investigació  
 El Consell d’Institut es reunirà:  
 a-      En sessió ordinària, almenys dues vegades al semestre.  
 b-      En sessió extraordinària, sempre que siga convocat pel director, a iniciativa pròpia o quan ho sol·licite, almenys, una cinquena part dels seus membres.  
 Presidirà les sessions el director de l’Institut, i actuarà com a secretari el de l’Institut.  
    
    
 Article 14. Règim de sessions de la Comissió Permanent del Consell d’Institut Universitari d’Investigació  
 La Comissió Permanent del Consell d’Institut es reunirà tantes vegades com siga necessari, a instància del director o quan ho sol·liciten, almenys, una cinquena part dels seus membres.  
 Presidirà les sessions el director de l’Institut, i actuarà com a secretari el de l’Institut.  
    
 Article 15. Règim jurídic i funcionament dels òrgans col·legiats  
 1.       La convocatòria dels òrgans col·legiats, que es comunicarà preferentment per via electrònica, correspondrà al seu president i haurà de ser notificada assegurant que la reben els seus membres amb una antelació mínima de quaranta-vuit hores, excepte els casos d’urgència.  
 La convocatòria haurà de contenir l’ordre del dia de la sessió, i la informació sobre els temes objecte de la convocatòria haurà d’estar a disposició dels membres en el mateix termini.  
 L’ordre del dia serà fixat pel president, que tindrà en compte, si escau, les peticions dels altres membres formulades amb prou antelació.  
 El president inclourà obligatòriament en l’ordre del dia els temes que li hagen sigut presentats per escrit, amb prou antelació, per un mínim d’un deu per cent dels membres de l’òrgan.  
 2.       Excepte disposició contrària d’aquest Reglament, el quòrum per a la vàlida constitució dels òrgans col·legiats a l’efecte de celebració de sessions, deliberacions i presa d’acords requerirà la presència del president i secretari o, si escau, dels qui els substituïsquen, i de la meitat almenys de la resta de components, en primera convocatòria.  
 Si no hi haguera quòrum, l’òrgan col·legiat es constituirà en segona convocatòria mitja hora després de l’assenyalada per a la primera. Als efectes de l’apartat anterior, hi haurà prou amb la presència del president i secretari, o dels seus substituts, i l’assistència de la tercera part dels membres de l’òrgan.  
 3.       Els acords seran adoptats per la majoria simple dels assistents a la sessió, excepte els casos en els quals la normativa vigent establisca una altra majoria.   
 Excepte la previsió expressa en contrari en la normativa vigent o en aquest Reglament, les referències al règim d’acords es computaran tenint en compte el nombre de membres que en cada moment componguen l’òrgan.  
 No podrà ser objecte de deliberació o acord cap assumpte que no figure en l’ordre del dia de la sessió, llevat que hi estiguen presents tots els membres de l’òrgan col·legiat i siga declarada la urgència de l’assumpte pel vot favorable de la majoria absoluta.  
 4.       Els membres de l’òrgan col·legiat podran fer constar en acta el seu vot contrari a l’acord adoptat, la seua abstenció o el sentit del seu vot favorable, i els motius que el justifiquen. Així mateix, podran sol·licitar la transcripció íntegra de la seua intervenció o proposta, sempre que aporten en l’acte o en el termini que assenyale el president el text que s’hi corresponga fidelment, i es farà constar així en l’acta o unint-ne a aquesta una còpia.  
 Els membres que discrepen de l’acord adoptat podran formular vot particular per escrit en el termini de quaranta-vuit hores, que s’incorporarà al text aprovat.  
 Les votacions es faran a mà alçada. No obstant això, la votació serà secreta quan es tracte d’elecció de persones o quan així ho sol·licite una cinquena part, almenys, dels assistents.  
    
 5.       Llevat que hi haja una disposició en contrari en la normativa vigent, qualsevol membre podrà delegar el seu dret en un altre membre de l’òrgan col·legiat.  
 La delegació haurà de constar per escrit i ser notificada al president de l’òrgan en el moment de la constitució de la sessió.  
 A l’efecte d’establir quòrum per a la vàlida constitució de l’òrgan i les majories per a l’adopció d’acords, es considerarà present el membre que n’haja exercit la delegació, i s’atorgarà eficàcia al vot que per ell emeta, si escau, el membre delegat.  
    
 CAPÍTOL II: ÒRGANS UNIPERSONALS  
    
 SECCIÓ 1a: DIRECTOR DE L’INSTITUT UNIVERSITARI D’INVESTIGACIÓ  
    
 Article 16. Competències  
 1.       Corresponen al director de l’Institut Universitari d’Investigació les competències següents:  
 a-      Representar l’Institut, dirigir-lo i coordinar-ne la gestió ordinària.  
 b-      Convocar i presidir les reunions del Consell d’Institut i de la Comissió Permanent, assegurant el compliment de les lleis i d’aquest Reglament, dirigint i moderant les deliberacions, com també suspendre-les quan aprecie que concorre causa justificada.  
 c-       Executar els acords adoptats pel Consell d’Institut.  
 d-      Informar el Consell d’Institut dels acords adoptats i actuacions seguides per la Comissió Permanent.  
 e-      Supervisar l’execució dels plans d’activitats a desenvolupar per l’Institut i elaborar la memòria anual d’aquestes.  
 f-        Vetlar pel compliment de la dedicació del personal docent i investigador.  
 g-      Dirigir l’activitat del personal d’administració i serveis adscrit a l’Institut.  
 h-      Proposar al rector el nomenament del secretari.  
 i-        Informar el Consell d’Institut, almenys semestralment, de l’estat d’execució del pressupost assignat pel Consell de Govern de la Universitat d’Alacant.  
 j-        Qualsevol altra funció que li atribuïsquen aquest Reglament, la legislació vigent i l’Estatut de la Universitat d’Alacant, com també les que hi puga delegar el Consell d’Institut.  
 2.       En cas de vacant, absència, malaltia o altra causa legal, les funcions del director seran assumides pel secretari de l’Institut.  
    
 Article 17. Elecció   
 1.       El Consell d’Institut elegirà el director entre els professors i investigadors doctors membres de l’Institut Universitari d’Investigació, amb almenys dos trams d’investigació reconeguts.  
 2.       L’elecció de director d’Institut serà per votació nominal i secreta. El vot serà personal i indelegable, admetent-se la possibilitat de vot anticipat.  
 3.       Amb una antelació mínima d’un mes per a concloure el període de mandat ordinari, se celebrarà una sessió del Consell d’Institut en la qual es convocaran les eleccions, i es determinaran les dates i els horaris de dues sessions del Consell d’Institut en les quals es procedirà a la presentació de candidatures i a la votació, respectivament. Entre una i altra sessió del Consell d’Institut transcorreran un mínim de 7 dies naturals i un màxim de 15 dies natural.  
 4.       En la primera sessió del Consell d’Institut, es procedirà a la presentació de candidatures, devent comprovar el Secretari de l’Institut la no concurrència de causes d’ineligibilitat. Admeses les candidatures, si escau, es procedirà a atorgar el torn de paraula als candidats presentats, obrint-se seguidament, si escau, l’oportú debat.  
 5.       En aquest mateix Consell es procedirà al sorteig públic de la mesa electoral i els seus suplents entre els membres presents del Consell. No en podran formar part els candidats. La mesa electoral estarà formada per tres membres, procurant que estiguen representats els col·lectius de professors, alumnat i personal d’administració i serveis. Almenys un dels membres de la mesa serà professor doctor pertanyent als cossos docents universitaris i exercirà de president. La mesa electoral resoldrà sobre les reclamacions que puguen produir-se en la votació, escrutini i proclamació de candidats electes i adoptarà les mesures necessàries per a garantir el secret de la votació  
 6.       L’elector que vulga emetre el seu vot de forma anticipada deurà fer-ho des del dia següent a la presentació de les candidatures fins al dia anterior a la celebració de la sessió del Consell d’Institut en la que es procedisca a l’elecció. L’emissió del vot anticipat exclou el dret a realitzar-ho presencialment.  
 7.       L’elector sol·licitarà exercir el seu dret a vot anticipat a la mesa electoral, a través de la Secretaria de l’Institut. Una vegada comprovada la identitat de l’elector, el president de la mesa electoral expedirà a l’elector una certificació de la seua pertinença al Consell de l’Institut, un sobre gran, un altre de menut i la papereta de votació.  
 8.       L'elector, dins del termini establit a aquest efecte, introduirà la papereta en el sobre menut, i aquest, juntament amb la certificació de pertinença al Consell de l’Institut, al seu torn, en el sobre gran. El sobre gran, signat pel revers, serà dirigit al president de la mesa electoral a través de la secretaria de l’Institut.         
 9.       En la sessió del Consell d’Institut en la qual haja de portar-se a terme l’elecció, que serà convocada amb aquest exclusiu efecte, actuarà de president el de la mesa electoral. Comprovada la identitat de l’elector i el seu dret a votar, aquest entregarà el sobre de votació al president, el qual el dipositarà en l’urna.  
 10.   Una vegada acabat el període de votació i realitzada l’oportuna anotació de vot en el cens, el president obrirà el sobre gran dels vots emesos de forma anticipada i dipositarà el sobre menut dins de l’urna, procedint seguidament a mesclar els distints vots abans d’obrir l’urna per a l’escrutini.      
 11.   Conclosa la votació, la mesa electoral farà, en la mateixa sessió del Consell, l’escrutini, que tindrà caràcter públic.  
 12.   Resultarà elegit el candidat que obtinga el major nombre de vots. Els casos d’empat es resoldran a favor del candidat de major categoria en els cossos docents universitaris i, de persistir l’igualtat, a favor del de més antiguitat en la Universitat d’Alacant en el corresponent cos.  
 13.   Si no s’hi presentara cap candidat, el director cessant o qui exercisca les seues funcions continuarà exercint-les. En aquest cas, s’efectuarà una nova convocatòria per a l’elecció de director en el termini màxim d’un mes.  
    
    
    
 Article 18. Mandat, remoció, nomenament i cessament.  
 1.       El mandat del director serà de quatre anys. La seua reelecció serà possible una sola vegada.  
 2.       El director de l’Institut podrà ser remogut pel Consell d’Institut. La moció de censura haurà de ser presentada, almenys, per una cinquena part dels membres del Consell, i requerirà per a ser aprovada el vot favorable de la majoria absoluta dels membres que el componen.  
 Seran d’aplicació en aquests casos les previsions que arreplega l’article 85 de l’Estatut de la Universitat d’Alacant.  
 3.       El nomenament i el cessament del director, d’acord amb les propostes del Consell d’Institut, corresponen al rector.  
    
 SECCIÓ 2a: SECRETARI DE L’INSTITUT UNIVERSITARI D’INVESTIGACIÓ  
    
    
 Article 19. Nomenament, substitució i cessament  
    
 1.       El secretari serà nomenat pel rector, a proposta del director de l’Institut, entre professors i investigadors doctors membres de l’Institut Universitari d’Investigació, amb almenys dos trams d’investigació reconeguts.  
 2.       En cas de vacant, absència o malaltia, el secretari serà substituït, a proposta del director de l’Institut, per un professor o investigador doctor membre de l’Institut Universitari d’Investigació.  
 3.       El secretari cessarà en el seu càrrec a petició pròpia, a proposta del director o quan concloga el mandat d’aquest. En aquest últim cas, continuarà en el seu càrrec interinament mentre no es produïsca el nomenament de nou director.  
    
    
 Article 20. Funcions  
    
 Al secretari li correspon l’elaboració i custòdia de les actes i documents oficials de l’Institut, la col·laboració en la coordinació de la gestió d’aquest, donar fe dels acords del Consell, i si escau de la Comissió Permanent, i totes les funcions que li puga encomanar el director.  
    
    
 TÍTOL II: MITJANS MATERIALS I HUMANS, PLA D’INVESTIGACIÓ I DOCÈNCIA   
    
 Article 21. Pla d’investigació i docència  
    
 L’Institut Universitari d’Investigació elaborarà anualment un pla d’investigació i docència que, a proposta del seu Consell, s’elevarà al Consell de Govern de la Universitat per a la seua aprovació.  
    
    
 Article 22. Mitjans materials  
    
 1.       El pressupost propi de l’Institut li serà assignat directament pel Consell de Govern i serà gestionat d’acord amb el que preveu el títol V de l’Estatut de la Universitat d’Alacant, així com la normativa de gestió pressupostària pròpia de la Universitat.  
 2.       En aquest pressupost es consignaran, a més d’aquells ingressos directes de la Universitat, els que procedisquen de contractes, subvencions o altres ingressos específics dels docents i investigadors de l’Institut, en els termes que establisca la Universitat.  
 3.       La distribució dels espais i mitjans materials de què disposa l’Institut, si escau, entre els seus membres haurà de portar-se a terme atenent la seua respectiva activitat docent i investigadora.  
    
 Article 23. Gestió pressupostària  
    
 1.       Correspon al Consell d’Institut aprovar la distribució de la proposta de pressupost de l’Institut, com també la liquidació de comptes d’aquest.  
 2.       El pressupost serà gestionat d’acord amb el que preveu l’Estatut de la Universitat d’Alacant, així com la normativa de gestió pressupostària pròpia de la Universitat.  
 3.       El director d’Institut informarà, almenys semestralment, el Consell d’Institut de l’estat d’execució del pressupost de l’Institut.   
    
    
 TITOL III: REFORMA DEL REGLAMENT  
    
 Article 24. Reforma del Reglament  
    
 1.       Aquest Reglament podrà reformar-se a proposta del director de l’Institut o d’un terç dels membres del Consell d’Institut.  
 2.       L’aprovació de la proposta de reforma del Reglament requerirà un quòrum qualificat de la majoria absoluta dels membres del Consell d’Institut.  
 3.       Una vegada aprovada, la proposta de reforma del Reglament serà elevada al Consell de Govern.  
    
    
 DISPOSICIÓ ADDICIONAL  
    
 Totes les denominacions contingudes en aquest Reglament d’òrgans unipersonals de govern, representació, càrrecs i membres de la comunitat universitària, així com qualsevol altra denominació que s’hi faça en gènere masculí o femení s’entendran fetes i s’utilitzaran indistintament en qualsevol dels gèneres, segons el sexe del titular que els ocupe o de la persona a la qual faça referència.  
    
    
 DISPOSICIONS TRANSITÒRIES  
    
 Primera. Mandat dels membres del Consell d’Institut Universitari d’Investigació  
    
 Els membres del Consell d’Institut elegits d’acord amb el Reglament electoral per a la primera elecció de consells de departaments, instituts universitaris d’investigació i els seus directors, aprovat pel Consell de Govern de la Universitat d’Alacant de 18 de novembre de 2004, continuaran exercint el seu càrrec fins al compliment del seu mandat.  
    
 Segona. Mandat del director de l’Institut Universitari d’Investigació  
    
 El director de l’Institut elegit d’acord amb el procediment indicat en la disposició transitòria primera continuarà en el exercici del seu càrrec fins al compliment del mandat previst en aquest Reglament.  
    
    
    
    
 DISPOSICIÓ DEROGATÒRIA  
    
 Queda derogat el Reglament de règim intern de l’Institut Universitari d’Electroquímica, aprovat per acord del Consell de Govern de data 26/11/2002.  
    
    
 DISPOSICIÓ FINAL  
    
 Aquest Reglament entrarà en vigor l’endemà de la seua publicació en el Butlletí Oficial de la Universitat d’Alacant, després de ser aprovat pel Consell de Govern.





[Carretera Sant Vicent del Raspeig s/n  
03370 Sant Vicent del Raspeig - Alacant  
 Tel. 23 016 1079 - Fax 43 204 0266](https://www.google.es/maps/@69.569275,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12306&trk=tyah&trkInfo=tarId%1Y7089762015302%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)